આ સિરિયલમાં ઝાંસીમાં રહેતી બે બાળકોની મમ્મી પ્રતિભાનું પાત્ર બિન્ની શર્મા ભજવી રહી છે.પ્રતિભા એક સમયે આશાઓ અને અરમાનોથી ભરેલી હતી; પણ પોતાનાં ૧૬ વર્ષ સંપૂર્ણપણે પતિ, બાળકો અને સાસરિયાંઓ પાછળ ખર્ચી નાખ્યા પછી આઇડેન્ટિટી ક્રાઇસિસનો ભોગ બનેલી આ ગૃહિણી કઈ રીતે પોતાની ઓળખ પાછી મેળવે છે અને કઈ રીતે ગુમાવી દીધેલો આત્મવિશ્વાસ પાછો મેળવે છે એની સફર આ સિરિયલમાં દર્શાવવામાં આવશે.જોકે આ સ્ટોરીલાઇનને પગલે એવી પણ ચર્ચા થઈ રહી છે કે આ સિરિયલ શ્રીદેવીની ફિલ્મ ‘ઇંગ્લિશ વિંગ્લશ’ પર આધારિત છે.